בחירה לא כלה: איזו שמלה אהבתם יותר?
אם מתחשק לכם לקבל השראה מחתונה מהממת במיוחד, אתם במקום הנכון. בני הזוג הבאים יצרו אירוע כל-כך משגע שעד עכשיו האורחים לא מפסיקים להחמיא, כאשר ההיילייטס הבלתי מעורערים של האירוע הזה היו השמלות שלבשה הכלה היפה. אבל לפני שנגלוש אל החתונה נספר לכם קצת על בני הזוג.
שיר בוטבול (26) ועידו דהן (27) ביחד מתקופת התיכון, או כמו שהיא אומרת, "מאז שהוא התחיל איתי ולא ויתר". ב-9 שנות הזוגיות שלהם הם הספיקו הרבה - הם היו בצבא, השתחררו ויצאו ביחד לטיול שנמשך 10 חודשים בדרום אמריקה וארה"ב. אצל כל הזוגות מגיע הרגע שבו הסובבים מתחילים להתעניין בתאריכי החתונה, וכאשר בני הזוג שלנו חזרו מהטיול, הגיע הרגע שלהם.
למרות הנדנודים, ההצעה הגיעה כאשר זה הרגיש הכי נכון שיש, והתרחשה בספונטיות ובמקום סימלי מאוד, "הרגע הגיע אחרי מחשבה רבה, עידו ידע שאני אחשוד בכל דבר שהוא ינסה לארגן, לכן חשב על הצעה ספונטנית במהלך ביקור בכותל המערבי. נסענו לירושלים וחזרתי משם עם טבעת נוצצת על היד", משתפת אותנו הכלה.
כאשר בני הזוג החלו להרים את החתונה שלהם הם התחשבו באופי הייחודי של כל אחד מהם, בוטבול היא כלה מאוד פרפקציוניסטית ולכן היה חשוב לה שהחתונה תיהיה בקו נקי עם הרבה צבע ואור, בלי אלמנטים עמוסים מדי. דהן מצדו הוא בחור צנוע ונבוך מהאורות והזיקוקים ולכן הם ויתרו על כך ביום הגדול שלהם.
גם ללא אורות וזיקוקים מדובר באחת החתונות הכי מלהיבות שאליהן נחשפנו, ונראה כי בני הזוג בנו את האירוע עד הפרטים הקטנים ביותר, "בחרנו בעיצוב אולם בצבע לבן ובכל צלחת הונחה קופסא קטנה בצורת חתן או כלה שבתוכה היה מחזיק מפתחות שמשמש גם כפותחן בקבוקים עם השם והתאריך", מתארת הכלה את מתנת ה'גיב אוויי' שחולקה.
מלבד מחזיק המפתחות, ברחבה חולקו צמידים בצבע לבן עם אורות מתחלפים, ובשלב מסוים נכנסה סירה מלאה פירות טרופיים לרחבה. בהמשך חולקו לאורחים פחזניות והייתה עמדת פופקורן ושערות סבתא, גם המגנטים שאנחנו רגילים אליהם בכל אירוע שודרגו בעמדת מסך לצילום מגנטים ותמונות ממוסגרות שאפשר להניח על השולחן. "היה לי חשוב שהאירוע יהיה שונה ולא משהו שרואים כל יום, ההשקעה הייתה שווה את זה וכולם מדברים עד עכשיו על האטרקציות המיוחדות".
אם תבקשו מאתנו לבחור דבר אחד שאהבנו בחתונה של שיר ועידו נתקשה להחליט, אבל בין תמונות הזוגיות שנראות כאילו נשלפו מקטלוג, האלמנטים המיוחדים באירוע, והאווירה השמחה אי אפשר שלא להתמקד בשמלות הכלה שהיא לבשה.
השמלות נוצרו בסלון הכלות של המותג 'רונלינה', אליו הגיעה הכלה לאחר התנסות לא נעימה בסלון כלות אחר. ב'רונלינה' דאגו לקבל אותה בידיים פתוחות, סבלנות, חיוכים, ריגושים ודאגו להרגיע אותה, "רונית הייתה פתוחה לכל שיגעון קטן שלי, היא טענה שאני כלה קלילה וכיפית והתייעצתי אתה גם מעבר לשמלות עצמן. רציתי להרגיש נסיכה ליום אחד וללבוש שמלות מיוחדות. רונית הצליחה להגשים את החלום ויצרה שמלה נסיכותית מבד פרחוני ועשיר שלבשתי לחופה.
לשמלה השנייה בוטבול הגיעה עם ראש פתוח להצעות ולבסוף היא והמעצבת החליטו על שמלת כתפיות מבד משי עם חלק עליון שקוף ונגיעות מנצנצות. "לאחר סבב תודות לאורחים הרבים שהגיעו, הורדתי את החלק העליון ונשארתי עם שמלת הכתפיות", היא מספרת ומוסיפה, "ממליצה בחום להגיע לסטודיו של רונית וגלינה, שכן כל התהליך היה כייפי מאוד. גם גלינה השותפה ואבלינה שעובדת בסטודיו היו שם בשבילי", מספרת הכלה.
הלוק של הכלה ביום החתונה היה משגע, עד כדי כך שקשה לבחור את זו שאהבנו הכי הרבה, וכאן אתם נכנסים לתמונה, איזו שמלה הכי אהבתם?